کابل، واشنگٹن (آن لائن) ٹرمپ انتظامیہ اوغانستان نا راہشون اوغان صدر اشرف غنی ومسکوہی چیف ایگزیکٹو عبداللہ عبداللہ نا نیام اٹ بریبری نا بنداو آ حکومت اس ٹہیفنگ اٹ امنائی کپننگ آ اسہ ارب ڈالر کمک اٹ کمتی نا فیصلہ کرینے‘ امریکہ پین ہم دھڑکو تسنے کہ اگہ او امنا متوس تو ہر وڑا نا کمک اٹ کمتی کننگک۔ کمک اٹ کمتی نا فیصلہ ءِ امریکی سیکریٹری خارجہ مائیک پومپیو کابل نا ناگمان دورہ ءِ کننگ آن پد کرے۔او اوغان صدر اشرف غنی ومسکوہی چیف ایگزیکٹو عبداللہ عبداللہ تون اوڑدہی ہم کریسس۔
